钦定古今图书集成/理学汇编/文学典/第247卷 > 《三才图会》〈诗馀图谱下〉 > 《烛影摇红》前段九句五韵四十八字后段
## 钦定古今图书集成/理学汇编/文学典/第247卷 > 《三才图会》〈诗馀图谱下〉 > 《烛影摇红》前段九句五韵四十八字后段

同前

◒●○○〈首句四字〉◓○◓●○○●〈二句七字仄韵起〉◓○◒
●●○○〈三句七字〉◒●○○●〈四句五字仄叶〉◓●◒○◓●
〈五句六字仄叶〉◓○◒◒○●●〈六句七字仄叶〉◓○◒●〈七句四字〉◓
●○○〈八句四字〉◓○○●〈九句四字仄叶〉

词：〈《元宵》：〉　　　　　　　　　张抡：

双阙中天，凤楼十二春寒浅。去年元夜奉宸游，曾侍
瑶池宴。玉殿珠帘尽卷。拥群仙、蓬壶阆苑。五云深处，
万烛光中，揭天丝管。　驰隙流年，恍如一瞬星霜换。
今宵谁念泣孤臣，回首长安远。可是尘缘未断。谩惆怅、华胥梦短。满怀幽恨，数点寒灯，几声归雁。